Kitambulisho cha Vladimir Putin akiwa jasusi wa KGB chapatikana Ujerumani\nVladimir Putin alikuwa na umri wa miaka 33 alipopewa kitambulisho hicho

Rais huyo wa Urusi amekuwa mara kwa mara akisema anajivunia kazi aliyoifanya akiwa kama jasusi wa idara ya ujasusi ya Urusi wakati huo ikifahamika kama KGB jijini Dresden miaka ya 1980.

KGB kwa kirefu ni Komitet Gosudarstvennoy Bezopasnosti (Kamati/Idara ya Usalama wa Taifa)

Putin, wakati huo, alipewa kitambulisho na idara ya ujasusi ya Ujerumani Mashariki ambayo wakati huo ilikuwa chini ya Muungano wa Usovieti (USSR).

Idara ya ujasusi ya Ujerumani Mashariki ilifahamika kama Stasi, lakini kwa kirefu ni Ministerium für Staatsicherheit kwa maana ya maajenti wa Wizara ya Usalama wa Taifa.

Kitambulisho cha Stasi alichokitumia Putin kimegunduliwa wakati wa uchunguzi kuhusu ushirikiano wa karibu uliokuwepo kati ya KGB na Stasi.

Putin ambaye wakati huo aikuwa na cheo cha meja katika KGB alipewa kitambulisho hicho kwama 1985 na kilimuwezesha kuingia kwenye afisi za Stasi, lakini si lazima iwe kwamba alifanya ujasusi kwa niaba yao.

Kupitia taarifa iliyotolewa Jumanne, maafisa wa Wakala wa Nyaraka za Stasi (BStU) walisema Bw Putin "alipokeza kitambulisho hicho ili kumuwezesha kufanya kazi zake za KGB kwa ushirikiano na Stasi."

Majasusi wa Stasi walifahamika sana kwa njia zao kali za ujasusi na jinsi walivyowapeleleza raia wa kawaida.

Wakati mwingine waliwalazimisha watu wa kawaida kutoa habari kuhusu raia wenzao, hata wa karibu.

"Utafiti wa sasa haujatoa ishara zozote kwamba Vladimir Putin alifanyia kazi Stasi," taarifa ya BStU imesema.

Mihuri hii ni ishara ya miaka ya Bw Putin alivyoshirikiana na Stasi mjini Dresden kwa miaka kadha

Bw Putin alitia saini kama "Wladimir Putin", jinsi linavyoandikwa jina lake kwa Kijerumani

Bw Putin, alizaliwa Leningrad (mji ambao kwa sasa huitwa St Petersburg) na kwa sasa ana miaka 66.

Alitumwa Ujerumani Mashariki kama jasusi mwaka 1985 akiwa na miaka 33.

Mabinti zake wawili walizaliwa akiwa Ujerumani.

Putin alihudumu kama jasusi wa KGB mjini Dresden hadi Desemba 1989 pale utawala wa Kikomunisti wa...\n\ntl;dr:
Kitambulisho cha Vladimir Putin alichopewa kama jasusi Ujerumani alipokuwa anafanya kazi kama jasusi wa Urusi kimepatikana katika makavazi mjini Dresden.